joelniklaus/EU_Wikipedias huggingface dataset:
Κρις Μόρις

Ο Κρίστοφερ Βέρναρντ Μόρις, ή απλώς Κρις Μόρις (γεννημένος στις 20 Ιανουαρίου 1966) είναι Αμερικανός παλαίμαχος καλαθοσφαιριστής. Έχει ύψος 2,03 μ. και αγωνιζόταν τόσο ως σμολ φόργουορντ όσο και ως πάουερ φόργουορντ.

Κολλεγιακή καριέρα 
Ο Κρις Μόρις εισήχθη στο Πανεπιστήμιο "Άουμπερν" και αγωνίστηκε στο Κολεγιακό πρωτάθλημα με την ομάδα του Πανεπιστημίου, τους Άουμπερν Τάιγκερς.

Ο Κρις Μόρις αποφοίτησε από το Πανεπιστήμιο "Άουμπερν" το 1988.

Επαγγελματική καριέρα 
Το 1988, συμμετείχε στα Ντραφτς του ΝΒΑ και εξασφάλισε επαγγελματικό συμβόλαιο με τους  Νιου Τζέρσεϊ Νετς (γνωστοί και ως Μπρούκλιν Νετς). Στους Νετς παρέμεινε μέχρι και το 1995, χρονιά κατά τη διάρκεια της οποίας μεταπήδησε στη Γιούτα Τζαζ.

Στη Γιούτα Τζαζ αγωνίστηκε για τρία χρόνια.

Το 1998 μετεγγράφη στους Φοίνιξ Σανς. Στην ομάδα της Αριζόνα παρέμεινε για μόλις ένα χρόνο.

Το καλοκαίρι του 1999, ο Κρις Μόρις άφησε για πρώτη φορά στην καριέρα του την Αμερική και ταξίδεψε με προορισμό την Ελλάδα και συγκεκριμένα τον Ολυμπιακό Πειραιώς. Στον Ολυμπιακό παρέμεινε για περίπου δύο χρόνια, δίχως όμως να καταφέρει να κατακτήσει κάποιο τίτλο.

Το 2001 επέστρεψε στην Αμερική και μετεγγράφη στους Χάρλεμ Γκλομπτρότερς, ενώ μετά από λίγους μήνες μεταπήδησε στη Σάουθερν Καλιφόρνια Σερφ.

Το 2002, ο Κρις Μόρις ταξίδεψε στις Φιλιππίνες για λογαριασμό των Σαν Μιγκ Κόφι Μίξερς, ενώ το 2003 ταξίδεψε στη Βενεζουέλα για λογαριασμό της Γκαιτέρος Ντελ Ζούλια, στην οποία αγωνίστηκε για ένα χρόνο.

Το 2004 φόρεσε τη φανέλα της Αρένα, ομάδα της Ιορδανίας.

Η περίδος 2004-05 ήταν και η τελευταία στην επαγγελματική καριέρα του Κρις Μόρις.

Πηγές 
 http://basketball.asia-basket.com/player/Chris_Morris/26428

Αμερικανοί καλαθοσφαιριστές
Καλαθοσφαιριστές Νιου Τζέρσεϊ Νετς
Καλαθοσφαιριστές Γιούτα Τζαζ
Καλαθοσφαιριστές Φοίνιξ Σανς 
Καλαθοσφαιριστές ΟΣΦΠ
Καλαθοσφαιριστές αμερικανικών συλλόγων
Καλαθοσφαίριση στις Φιλιππίνες
Καλαθοσφαιριστές βενεζουελάνικων συλλόγων
Φράνκο Νάκιτς

Ο Φράνκο Νάκιτς (γεννημένος στις 9 Ιουνίου 1972) είναι Κροάτης πρώην καλαθοσφαιριστής. Έχει ύψος 2, 01 μέτρα και αγωνιζόταν ως σμολ φόργουορντ.

Καριέρα 
Ο Φράνκο Νάκιτς, αν και γεννημένος στην Κροατία, βρέθηκε από πολύ μικρός στην Ελλάδα και έκανε τα πρώτα του μπασκετικά βήματα στον Ολυμπιακό Πειραιώς, με τον οποίο υπέγραψε επαγγελματικό συμβόλαιο το 1992, σε ηλικία 20 ετών.

Στον Ολυμπιακό παρέμεινε για έξι χρόνια κατακτώντας πολλούς εγχώριους τίτλους αλλά και έναν ευρωπαικό και συγκεκριμένα την Ευρωλίγκα του 1997, ενώ συμμετείχε και στους δύο χαμένους ευρωπαϊκούς τελικούς στο Τελ Αβίβ το 1994 και στη Σαραγόσα το 1995.

Το 1998 μετεγγράφη στην Άλμπα Βερολίνου. Στη γερμανική ομάδα παρέμεινε για ένα χρόνο κατακτώντας και τους δύο εγχώριους τίτλους που διεκδίκησε η ομάδα του.

Το καλοκαίρι του 1999 επέστρεψε στον Ολυμπιακό Πειραιώς, στον οποίο αγωνίστηκε για μία σεζόν. Το 2000 μετεγγράφη στον Ηρακλής Θεσσαλονίκης (καλαθοσφαίριση ανδρών).

Το 2001 μετεγγράφη στον ΑΡΗ Θεσσαλονίκης, στον οποίο παρέμεινε για έναα χρόνο.

Τη σεζόν 2002-2003 αγωνίστηκε στον Α.Ο. Νήαρ Ηστ Καισαριανής ενώ την αμέσως επόμενη σεζόν αγωνίστηκε στο Περιστέρι Αθηνών.

Το 2004 αγωνίστηκε αρχικά στην ιταλική Λιβόρνο κι έπειτα στην Ολύμπια Λάρισας.

Τη σεζόν 2005-06 αγωνίστηκε στον Κολοσσό Ρόδου ενώ την αμέσως επόμενη σεζόν αγωνίστηκε με τη φανέλα της ιταλικής Βανόλι Μπασκέτ.

Μετά το πέρας της αγωνιστικής περιόδου 2006-07, ο Φράνκο Νάκιτς αποφάσισε να αποσυρθεί από την ενεργό δράση και να βάλει τέλος στην καριέρα του.

Τίτλοι 
5 Πρωταθλήματα Ελλάδας: 1993, 1994, 1995, 1996, 1997
2 Κύπελλα Ελλάδας: 1994, 1997
1 Ευρωλίγκα: 1997
1 Πρωτάθλημα Γερμανίας: 1998
1 Κύπελλο Γερμανίας: 1998

Πηγές 
 http://basketball.eurobasket.com/player/Franko_Nakic/10000

Κροάτες καλαθοσφαιριστές
Έλληνες καλαθοσφαιριστές
Καλαθοσφαιριστές ΟΣΦΠ
Καλαθοσφαιριστές Άλμπα Βερολίνου
Καλαθοσφαιριστές Άρη
Καλαθοσφαιριστές Νήαρ Ηστ
Καλαθοσφαιριστές Περιστερίου
Καλαθοσφαιριστές Ολύμπιας Λάρισας
Καλαθοσφαιριστές Κολοσσού Ρόδου
Καλαθοσφαιριστές ιταλικών συλλόγων
Πάουερ φόργουορντ
Ξένοι καλαθοσφαιριστές στην Ελλάδα
Αρσέν Αντέ-Μενσά

Ο Αρσέν Αντέ-Μενσά (γεννημένος στις 6 Ιουνίου 1971) είναι Γάλλος παλαίμαχος καλαθοσφαιριστής. Έχει ύψος 183εκ και αγωνιζόταν ως γκαρντ.

Καριέρα 
Ο Αρσέν Αντέ-Μενσά έκανε τα πρώτα του μπασκετικά βήματα στις ακαδημίες της γαλλικής Ολυμπίκ Αντίμπ, με την οποία υπέγραψε επαγγελματικό συμβόλαιο συνεργασίας το 1990, σε ηλικία 19 ετών.

Στην Ολυμπίκ Αντίμπ παρέμεινε μέχρι το 1996 κατακτώντας δύο πρωταθλήματα Γαλλίας (1991, 1995).

Το 1996 μεταπήδησε στην επίσης γαλλική Ρασίνγκ Κλαμπ Παρισίου, στην οποία παρέμεινε για δύο χρόνια και με την οποία κατέκτησε το πρωτάθλημα Γαλλίας το 1997.

Το 1998 υπέγραψε συμβόλαιο συνεργασίας με τον Ολυμπιακό Πειραιώς. Στην ελληνική ομάδα παρέμεινε για δύο χρόνια, δίχως ωστόσο να καταφέρει να κατακτήσει κάποιο τίτλο.

Την περίοδο 2000-01 αγωνίστηκε στον Α.Ο. Νήαρ Ηστ Καισαριανής.

Το 2001 επέστρεψε στη Γαλλία και μετεγγράφη στην Ασοσιασιόν Σπορτίβ ντε Βιλερμπάν Εβέιγ Λιονναί.

Μετά το τέλος της περιόδου 2001-02, ο Αρσέν Αντέ-Μενσά αποφάσισε να αποσυρθεί από την ενεργό δράση και να βάλει τέλος στην καριέρα του.

Τίτλοι 
3 Πρωταθλήματα Γαλλίας: 1991, 1995, 1995

Πηγές 
 http://basketball.eurobasket.com/player/Arsene_Ade_Mensah/790

Γάλλοι καλαθοσφαιριστές
Καλαθοσφαιριστές ΟΣΦΠ
Καλαθοσφαιριστές Νήαρ Ηστ
Καλαθοσφαιριστές ΑΣΒΕΛ Βιλερμπάν
Καλαθοσφαιριστές Ολιμπίκ Αντίμπ
Καλαθοσφαιριστές Ρασίνγκ Μπασκέτ Παρί
Τζος Γκραντ

Ο Τζόσουα "Τζος" Ντέιβιντ Γκραντ, ή απλώς Τζος Γκραντ (γεννήθηκε 7 Αυγούστου 1967) είναι Αμερικανός πρώην καλαθοσφαιριστής. Έχει ύψος 2,06 μ. και αγωνιζόταν ως σμολ φόργουορντ αλλά και ως πάουερ φόργουορντ.

Κολλεγιακή καριέρα 
Ο Τζος Γκραντ εισήχθη το 1988 στο Πανεπιστήμιο "Γιούτα", και αγωνίστηκε στο Κολλεγιακό Πρωτάθλημα με την ομάδα μπάσκετ του Πανεπιστημίου, τους Γιούτα Γιούτς. Από το Πανεπιστήμιο της Γιούτα αποφοίτησε το 1993.

Επαγγελματική καριέρα 
Ο Γκραντ συμμετείχε στα Ντραφτς του ΝΒΑ το 1993 και εξασφάλισε επαγγελματικό συμβόλαιο με τους Γκόλντεν Στέιτ Ουόριορς, στους οποίους παρέμεινε για ένα χρόνο.

Από το 1994 μέχρι και το 1996, ο Γκραντ αγωνίστηκε στην Ισπανία και συγκεκριμένα στη Βαλένθια (1994-95) και στη Μπαλονσέστο (1995-96).

Την τριετία 1996-99, αγωνίστηκε στις γαλλικές Λε Μαν Σαρτ Μπασκέτ (1996-98) και Ελάν Μπεαρναί Πο-Ορτέζ (1998-99).

Το καλοκαίρι του 1999, ο  Γκραντ ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για μία σεζόν, χωρίς να καταφέρει ωστόσο να κατακτήσει κάποιο τίτλο. Το 2000 υπέγραψε συμβόλαιο συνεργασίας με τον Άρη Θεσσαλονίκης.

Μέσα στο 2001 πραγματοποίησε ένα σύντομο πέρασμα από τη γαλλική Σολέ Μπασκέτ, ενώ στη συνέχεια αγωνίστηκε στην ιταλική Ροζέτο Σαρκς.

Μετά το πέρας της σεζόν 2001-02, ο Τζος Γκράντ αποφάσισε να αποσυρθεί από την ενεργό δράση και να βάλει τέλος στην καριέρα του.

Πηγές 
 http://basketball.eurobasket.com/player/Josh_Grant/8103

Αμερικανοί καλαθοσφαιριστές
Καλαθοσφαιριστές Γκόλντεν Στέιτ Ουόριορς
Καλαθοσφαιριστές Βαλένθια
Καλαθοσφαιριστές ισπανικών συλλόγων
Καλαθοσφαιριστές Λε Μαν Σαρτ Μπασκέτ
Καλαθοσφαιριστές Ελάν Μπεαρναί Πω-Λακ-Ορτέζ
Καλαθοσφαιριστές ΟΣΦΠ
Καλαθοσφαιριστές Άρη
Καλαθοσφαιριστές Σολέ Μπασκέτ
Καλαθοσφαιριστές Ροζέτο Σαρκς
Μάικ Μπράουν

Ο Μάικλ "Μάικ" Μπράουν, (γεννημένος στις 19 Ιουλίου 1963) είναι Αμερικανός πρώην καλαθοσφαιριστής. Έχει ύψος 2,06 μ. και αγωνιζόταν τόσο ως πάουερ φόργουορντ όσο και ως σέντερ.

Κολλεγιακή καριέρα 
Ο Μάικ Μπράουν εισήχθη στο Πανεπιστήμιο "Τζόρτζ Ουάσιγκτον" το 1981 και συμμετείχε στο Κολλεγιακό Πρωτάθλημα με την ομάδα μπάσκετ του Πανεπιστημίου, τους "Κολόνιαλς".

Από το Πανεπιστήμιο αυτό αποφοίτησε το 1985, σε ηλικία 22 ετών.

Επαγγελματική καριέρα 
Ο Μάικ Μπράουν πραγματοποίησε το 1985 ένα σύντομο πέρασμα από την ιταλική Φιλάντο Ντέσιο, ενώ στη συνέχεια συμμετείχε στα Ντραφτς του ΝΒΑ του ίδιου έτους και εξασφάλισε επαγγελματικό συμβόλαιο με τους Σικάγο Μπουλς.

Στην ομάδα του Σικάγο παρέμεινε για δύο χρόνια και το 1988 υπέγραψε πολυετές συμβόλαιο με τη Γιούτα Τζαζ.

Από το 1993 μέχρι και το 1998, ο Μάικλ Μπράουν αγωνιζόταν σε ομάδες του ΝΒΑ (Μινεσότα Τίμπεργουλβς, Φιλαδέλφεια 76ers καθώς και Φοίνιξ Σανς) ενώ ενδιάμεσα πραγματοποίησε σύντομα περάσματα από τις ιταλικές Φορτιτούντο Μπολόνια (1995) και Βιόλα Ρέτζο Καλάμπρια (1997).

Το 1998 μετεγγράφη στην ισπανική Καντάμπρια Λόμπος, ενώ το καλοκαίρι του 1999 ταξίδεψε στην Ελλάδα για λογαριασμό του Ολυμπιακού Πειραιώς. Στην ελληνική ομάδα παρέμεινε για περίπου ένα χρόνο χωρίς ωστόσο να καταφέρει να κατακτήσει κάποιο τίτλο.

Τη σεζόν 2000-01, ο Μάικ Μπράουν αγωνίστηκε αρχικά στην ισπανική Μανρέσα κι έπειτα στην Κλαμπ Ουρένσε, ομάδα επίσης της Ισπανίας.

Μετά το πέρας της σεζόν 2000-01, ο Μάικ Μπράουν αποφάσισε να αποσυρθεί από την ενεργό δράση και να βάλει τέλος στην καριέρα του.

Πηγές 
 http://basketball.eurobasket.com/player/Mike_Brown/4947

Αμερικανοί καλαθοσφαιριστές
Αμερικανοί προπονητές καλαθοσφαίρισης
Καλαθοσφαιριστές Σικάγο Μπουλς
Καλαθοσφαιριστές Γιούτα Τζαζ
Καλαθοσφαιριστές Μινεσότα Τίμπεργουλβς
Καλαθοσφαιριστές Φορτιτούντο Μπολόνια
Καλαθοσφαιριστές Φιλαδέλφεια 76ers
Καλαθοσφαιριστές Βιόλα Ρέτζο Καλάμπρια
Καλαθοσφαιριστές Φοίνιξ Σανς
Καλαθοσφαιριστές ΟΣΦΠ
Καλαθοσφαιριστές Μανρέσα
Καλαθοσφαιριστές ιταλικών συλλόγων
Καλαθοσφαιριστές ισπανικών συλλόγων
Ξένοι καλαθοσφαιριστές στην Ελλάδα
Τζέιμς Ρόμπινσον

Ο Τζέιμς Ρόμπινσον (γεννημένος στις 31 Αυγούστου 1970) είναι Αμερικανός πρώην καλαθοσφαιριστής. Έχει ύψος 1,88 μ. και αγωνιζόταν ως σούτινγκ γκαρντ.

Κολλεγιακή καριέρα 
Ο Τζέιμς Ρόμπινσον εισήχθη στο πανεπιστήμιο της Αλαμπάμα το 1990 σε ηλικία 20 ετών και αγωνίστηκε στο Κολλεγιακό Πρωτάθλημα με την ομάδα μπάσκετ του Πανεπιστημίου, την Κρίμσον Τάιντ.

Από το Πανεπιστήμιο της Αλαμπάμα αποφοίτησε το 1993, σε ηλικία 23 ετών.

Επαγγελματική καριέρα 
Ο Τζέιμς Ρόμπινσον συμμετείχε στα Ντραφτς του ΝΒΑ το 1993 και εξασφάλισε συμβόλαιο συνεργασίας με τους Πόρτλαντ Τρέιλ Μπλέιζερς.

Από το 1993, μέχρι και το 2001, ο Τζέιμς Ρόμπινσον αγωνίστηκε σε διάφορες ομάδες του ΝΒΑ και συγκεκριμένα στους Πόρτλαντ Τρέιλ Μπλέιζερς (1993-1996), στους Μινεσότα Τίμπεργουλβς (1996-97, 1999), στους Λος Άντζελες Κλίπερς (1997-99) καθώς και στους Ορλάντο Μάτζικ (2001).

Μοναδική εξαίρεση σε αυτήν την οκταετία συνεχούς παρουσίας στο ΝΒΑ, ήταν η σεζόν 1999-2000, κατά τη διάρκεια της οποίας ο Τζέιμς Ρόμπινσον αγωνίστηκε στην Ελλάδα και συγκεκριμένα στον Ολυμπιακό Πειραιώς, με τον οποίο ωστόσο δεν κατάφερε να κατακτήσει κάποιο τίτλο.

Την τριετία 2001-04, ο Τζέιμς Ρόμπινσον αγωνίστηκε κατά κύριο λόγο στη ρωσική Λοκομοτίβ Κούμπαν. Κατά τη διάρκεια του 2003, πραγματοποίησε ένα σύντομο πέρασμα από την ιταλική Κάπο Ντ Ορλάντο.

Το 2004 επέστρεψε στην Αμερική για λογαριασμό των Λας Βέγκας Ράττλερς, ομάδα η οποία έμελλε να είναι και η τελευταία στην πολυετή καριέρα του Ρόμπινσον.

Πηγές 
 http://basketball.usbasket.com/player/James_Robinson/20173

Αμερικανοί καλαθοσφαιριστές
Καλαθοσφαιριστές Πόρτλαντ Τρέιλ Μπλέιζερς
Καλαθοσφαιριστές Μινεσότα Τίμπεργουλβς
Καλαθοσφαιριστές Λος Άντζελες Κλίπερς
Καλαθοσφαιριστές ΟΣΦΠ
Καλαθοσφαιριστές Ορλάντο Μάτζικ
Καλαθοσφαιριστές Λοκομοτίβ Κουμπάν
Καλαθοσφαιριστές ιταλικών συλλόγων
Καλαθοσφαιριστές αμερικανικών συλλόγων
Εθνική Αγγλίας Β (ποδόσφαιρο ανδρών)

Η Εθνική Αγγλίας Β (ποδόσφαιρο ανδρών) είναι μια δεύτερη ποδοσφαιρική ομάδα που υποστηρίζει την Εθνική Αγγλίας. Έχει αντιμετωπίσει εθνικές ομάδες άλλων χωρών αλλά και εθνικές ομάδες Β άλλων χωρών. Από το 1947 που δημιουργήθηκε, έχει δώσει 54 επίσημους αγώνες. και 3 ανεπίσημους Είναι ανενεργή από το Μάιο του 2007.

Πρώτο ανεπίσημο παιχνίδι της ομάδας ήταν με αντίπαλο την Εθνική Ελβετίας Β (ποδόσφαιρο ανδρών) στη Γενεύη στις 21 Φεβρουαρίου 1947. Το παιχνίδι τελείωσε 0-0. Το πρώτο επίσημο παιχνίδις της ομάδας έγινε το 1949, όταν νίκησε 4-0 την Εθνική Φινλανδίας (ποδόσφαιρο ανδρών)

Παραπομπές

Εξωτερικοί σύνδεσμοι
 Details of all matches up to 1998 on www.rsssf.com

Εθνική Αγγλίας (ποδόσφαιρο)
Εθνικές ομάδες Β ποδοσφαίρου Ευρώπης
Άντονι Γκόλντγουαϊρ

Ο Άντονι Γκόλντγουαϊρ (γεννημένος στις 6 Σεπτεμβρίου 1971) είναι Αμερικανός πρώην καλαθοσφαιριστής. Έχει ύψος 1,85 μ. και αγωνιζόταν στη θέση του πλέι μέικερ.

Κολλεγιακή καριέρα 
Ο Άντονι Γκόλντγουαϊρ εισήχθη στα Πανεπιστήμια "Πενσακόλα Στέιτ Κόλετζ" (1990-92) και "Χιούστον" (1992-94). Αγωνίστηκε στο Κολλεγιακό Πρωτάθλημα Καλαθοσφαίρισης με τους Χιούστον Γκούγκαρς (μπασκετική ομάδα του Πανεπιστημίου "Χιούστον").

Από το Πανεπιστήμιο του Χιούστον αποφοίτησε το 1994, σε ηλικία 23 ετών.

Επαγγελματική καριέρα 
Το 1994, ο Άντονι Γκόλντγουαϊρ συμμετείχε στα Ντραφτς του ΝΒΑ και επιλέχθηκε από τους Φοίνιξ Σανς, χωρίς ωστόσο να καταφέρει να κερδίσει μια θέση στο βασικό ρόστερ της ομάδας.

Τη διετία 1994-96 αγωνίστηκε στους Γιάκιμα Σαν Κινγκς, ενώ την αμέσως επόμενη διετία αγωνίστηκε στο ΝΒΑ αρχικά με τους Σάρλοτ Μπόμπκατς (1996-97) κι έπειτα με τους Ντένβερ Νάγκετς (1997-98).

Το καλοκαίρι του 1998 ταξίδεψε στην Ελλάδα για λογαριασμό του  Ολυμπιακού, στον οποίο παρέμεινε για ένα χρόνο, χωρίς ωστόσο να καταφέρει να κατακτήσει κάποιο τίτλο.

Το 1999 υπέγραψε συμβόλαιο συνεργασίας με την ισπανική Μπαρτσελόνα, στην οποία αγωνίστηκε για μόλις μία σεζόν.

Τη διετία 2000-02, ο Άντονι Γκόλντγουαϊρ αγωνίστηκε στους Κάνσας Σίτυ Νάιτς, τους Ντένβερ Νάγκετς, τη Φορτιτούντο Μπολόνια και τους Σαν Αντόνιο Σπερς.

Τη διετία 2002-04, ο Άντονι Γκόλντγουαϊρ πέρασε από αρκετές ομάδες ανά τον κόσμο και συγκεκριμένα από τις Γιακίμα Σαν Κίνγκς (Αμερική), Ουάσινγκτον Ουίζαρντς (Αμερική), Γίγαντες ντε Καρολίνα (Πουέρτο Ρίκο), Μινεσότα Τίμπεργουλβς (Αμερική), ΑΡΗ Θεσσαλονίκης (Ελλάδα), Μπρούκλιν Νετς (Αμερική), Κριόλλος ντε Καγκούας (Πουέρτο Ρίκο), Μιλγουόκι Μπακς (Αμερική) και Ντιτρόιτ Πίστονς (Αμερική).

Την περίοδο 2005-06, πραγματοποίησε και πάλι ένα πέρασμα από αρκετές ομάδες και συγκεκριμένα από τους Μιλγουόκι Μπακς (Αμερική), τους Λος Άντζελες Κλίπερς (Αμερική), τους Γιακάμα Σαν Κίνγκς (Αμερική), τη Βαλένθια (Ισπανία), τον Πανελλήνιο (Ελλάδα) και τη Λοκομοτίβ Κούμπαν (Ρωσία).

Επόμενος σταθμός στην καριέρα του Γκόλντγουαϊρ μετά τη Λοκομοτίβ Κούμπαν ήταν το Αιγάλεω, στο οποίο παρέμεινε για περίπου δύο χρόνια.

Το 2009 μεταπήδησε στην ισπανική Χιρόνα, η οποία έμελλε να είναι και η τελευταία στην πλούσια και πολυετή καριέρα του.

Πηγές 
 http://basketball.eurobasket.com/player/Anthony_Goldwire/21158

Αμερικανοί καλαθοσφαιριστές
Αμερικανοί προπονητές καλαθοσφαίρισης
Καλαθοσφαιριστές Σάρλοτ Χόρνετς
Καλαθοσφαιριστές Ντένβερ Νάγκετς
Καλαθοσφαιριστές ΟΣΦΠ
Καλαθοσφαιριστές Μπαρτσελόνα
Καλαθοσφαιριστές Φορτιτούντο Μπολόνια
Καλαθοσφαιριστές Σαν Αντόνιο Σπερς
Καλαθοσφαιριστές Ουάσινγκτον Ουίζαρντς
Καλαθοσφαιριστές Μινεσότα Τίμπεργουλβς
Καλαθοσφαιριστές Άρη
Καλαθοσφαιριστές Νιου Τζέρσεϊ Νετς
Καλαθοσφαιριστές Μιλγουόκι Μπακς
Καλαθοσφαιριστές Ντιτρόιτ Πίστονς
Καλαθοσφαιριστές Λος Άντζελες Κλίπερς
Καλαθοσφαιριστές Βαλένθια
Καλαθοσφαιριστές Πανελληνίου
Καλαθοσφαιριστές Λοκομοτίβ Κουμπάν
Καλαθοσφαιριστές Αιγάλεω
Καλαθοσφαιριστές αμερικανικών συλλόγων
Καλαθοσφαιριστές πορτορικανικών συλλόγων
Ξένοι καλαθοσφαιριστές στην Ελλάδα
Ελένη Μενεγάκη

Η Ελένη Μενεγάκη (Κερατσίνι, 29 Οκτωβρίου 1969) είναι Ελληνίδα παρουσιάστρια, με τηλεοπτική καριέρα από το 1991 έως σήμερα, με μονοετή διακοπή την σεζόν 2020-2021.

Νεανικά χρόνια
Γεννήθηκε στις 29 Οκτωβρίου 1969 στο Κερατσίνι και μεγάλωσε στον Κολωνό Αττικής, αν και κατάγεται από το Ηράκλειο Κρήτης. Στα σχολικά της έτη ως μαθήτρια δεν υπήρξε καλή, αλλά πάντοτε ήταν η συμπάθεια των καθηγητών της όπως δηλώνει η ίδια. Συμμαθητής της ήταν ο Γιώργος Λιάγκας καθώς πήγε σχολείο στην Αθήνα. Τέλος, μια από τις αγαπημένες της ασχολίες ήταν η παρακολούθηση μιας θεατρικής παράστασης.

Καριέρα

Τηλεόραση
Ξεκίνησε τη καριέρα της ως παρουσιάστρια το 1991, από το κανάλι MEGA και την εκπομπή, «Κοκτέιλ», στο πλευρό του Ιάσονα Τριανταφυλλίδη. Έπειτα, το 1992, έκανε ένα πέρασμα από τις σειρές «Αχ Ελένη» και «Τα Μπακούρια» ενώ συμμετείχε και στο τηλεπαιχνίδι «Mega Banca» ως συμπαρουσιάστρια του Γιώργου Πολυχρονίου για δύο σεζόν.

Το 1994, υπέγραψε συμβόλαιο με το κανάλι ΑΝΤ1 και πρωταγωνίστησε για δύο σεζόν στη σειρά «Πάτερ ημών» μαζί με τον Κώστα Καρρά. Επίσης, ξεκίνησε να παρουσιάζει την ψυχαγωγική εκπομπή «Πρωινός καφές», η οποία την ανέδειξε ως παρουσιάστρια και διήρκεσε δέκα χρόνια, προβάλλοντας έτσι το όνομα της περισσότερο στις ελληνικές οικογένειες. Παράλληλα, παρουσίαζε και τα «Καλλιστεία ΑΝΤ1» ενώ έκανε προσκεκλημένη (γκεστ) εμφάνιση στις σειρές «Καραμπόλα» (1997) και «Νταντά για όλες τις δουλειές» (1998).

Το 2005, πήρε μεταγραφή για το κανάλι ALPHA και ανέλαβε τη παρουσίαση της πρωινής ψυχαγωγικής εκπομπής «Καφές με την Ελένη», η οποία ολοκληρώθηκε σε έξι σεζόν, καταγράφοντας υψηλά νούμερα τηλεθέασης. Από το 2011 μέχρι το 2020, παρουσίαζε τη μεσημεριανή ψυχαγωγική εκπομπή «Ελένη» καθημερινά στη μία το μεσημέρι έπειτα από το μεσημβρινό δελτίο ειδήσεων, ενώ παράλληλα εμφανίστηκε ως γκεστ στις σειρές «Από άλλο ανέκδοτο» (2014) και «Μην αρχίζεις τη μουρμούρα» (2017). Την 1η Ιουλίου του 2020 σταμάτησε την ψυχαγωγική εκπομπή και αποχώρησε από το κανάλι έπειτα από 15 χρόνια. Την σεζόν 2021 μέχρι σήμερα  έπειτα από απουσία ενός χρόνου, επιστρέφει στην τηλεόραση με την ανανεωμένη εκπομπή μέσα από την συχνότητα του Mega Channel. Η παραμονή της στον σταθμό υπογράφηκε από μια τριετή ρήτρα ανάμεσα σε εκείνη και τον τηλεοπτικό σταθμό του Μαρινάκη.

Προσωπική ζωή
Έχει κάνει τρεις γάμους. Ο πρώτος έγινε το 1989, με τον επιχειρηματία Σταύρο Γαρδέρη, αλλά κράτησε μόλις έναν χρόνο. Ο δεύτερος, έγινε το 2001, με τον πρώην διευθυντή προγράμματος του ΑΝΤ1, Γιάννη Λάτσιο, με τον οποίο ξεκίνησαν τη σχέση τους το καλοκαίρι του 1997. Απέκτησαν μαζί τρία παιδιά: τον Άγγελο (γενν. 2002), την Λάουρα (γενν. 2005) και την Βαλέρια (γενν. 2008). Το ζευγάρι πήρε διαζύγιο το 2010 και λίγο αργότερα, εκείνη ξεκίνησε τη σχέση της με τον επιχειρηματία Μάκη Παντζόπουλο, με τον οποίο παντρεύτηκε το 2015, ενώ την ίδια χρονιά γεννήθηκε η κόρη τους, Μαρίνα.

Παραπομπές

Ελληνίδες τηλεπαρουσιάστριες
Ελληνίδες ηθοποιοί τηλεόρασης
Ανατόλι Ζουρπένκο

Ο Ανατόλι Ζουρπένκο (Βόλγκογκραντ, 5 Νοεμβρίου 1975 - 24 Οκτωβρίου 2022) ήταν Ρώσος -με ελληνική υπηκοότητα- πρώην καλαθοσφαιριστής. Είχε ύψος 2,10μ και αγωνιζόταν ως πάουερ φόργουορντ αλλά και ως σέντερ. Το μεγαλύτερο μέρος της καριέρας του, που διήρκεσε δεκαπέντε χρόνια, το πέρασε στην Ελλάδα αγωνιζόμενος συνολικά σε επτά ομάδες.

Σταδιοδρομία 
Αν και γεννημένος στη Ρωσία (τότε Σοβιετική Ένωση), στο Βόλγκογκραντ, ο Ζουρπένκο ήρθε στην Ελλάδα σε πολύ νεαρή ηλικία (ως παιδί) με την οικογένειά του. 

Πρώτος σταθμός της επαγγελματικής του σταδιοδρομίας ήταν ο Σπόρτιγκ τη σεζόν 1994-95. 

Υπέγραψε επαγγελματικό συμβόλαιο με τον Ολυμπιακό το 1995. Στον Ολυμπιακό παρέμεινε για τρία χρόνια, κατακτώντας μάλιστα δύο Πρωταθλήματα Ελλάδας (1996, 1997), ένα Κύπελλο Ελλάδας (1997) και μία Ευρωλίγκα (1997). Επίσης, αγωνίστηκε και στον τελικό του ΝΒΑ-FIBA Τουρνουά OPEN το 1997, έχοντας ως αντίπαλο τους Σικάγο Μπουλς του Μάικλ Τζόρνταν.

Το 1998 μεταπήδησε στον Αθλητικό Σύλλογο Παπάγου, στον οποίο παρέμεινε για ένα χρόνο.

Την περίοδο 1999-00, ο Ζουρπένκο αγωνίστηκε με τη φανέλα του Γ.Σ. Αμαρουσίου.

Τον Ιούνιο του 2000, ο Ανατόλι Ζουρπένκο υπέγραψε συμβόλαιο συνεργασίας με τον Α.Ο. Νήαρ Ηστ. Μάλιστα με τη φανέλα της ομάδας από την Καισαριανή είχε αναδειχθεί και καλύτερος μπλοκέρ του πρωταθλήματος το 2001. Στην ομάδα παρέμεινε για περίπου τρία χρόνια.

Μετά το πέρασμά του από τον Α.Ο. Νήαρ Ηστ Καισαριανής, ο Ζουρπένκο αγωνίστηκε αρχικά με τη φανέλα του Πανελληνίου τη σεζόν 2002-03 και επέστρεψε στο Σπόρτιγκ το 2003 και έμεινε μέχρι το 2005. 

Το 2005 αγωνίστηκε για πρώτη φορά στην Ρωσία για λογαριασμό της Βολζαλίν κι επέστρεψε το 2006 στην Ελλάδα για τον Ηλυσιακό τη σεζόν 2006-07, που ήταν και η τελευταία του παρουσία σε ελληνική ομάδα.

Κατά την περίοδο 2007-08 επέστρεψε στη Ρωσία για λογαριασμό της Βολζαλίν ΓΕΣ Βόλσκι, η οποία αποτέλεσε και την τελευταία ομάδα της καριέρας του, αφού αποσύρθηκε από την ενεργό δράση το 2009, σε ηλικία 34 ετών.

Θάνατος 
Απεβίωσε στις 24 Οκτωβρίου 2022, σε ηλικία 46 ετών, με την είδηση να γίνεται γνωστή από τον συμπαίκτη και φίλο του Αλεξέι Ζεβροσένκο.

Τίτλοι

Συλλογικοί

Ολυμπιακός 

 Ευρωλίγκα: (1997)
 2x Πρωταθλήματα Ελλάδας: (1996, 1997)
 Κύπελλο Ελλάδας: (1997)

Ατομικοί 

 Πρώτος στις τάπες στο Πρωτάθλημα Ελλάδας: (2001)

Παραπομπές

Πηγές 
 http://www.tanea.gr/news/sports/article/4133630/?iid=2
 http://basketball.eurobasket.com/player/Anatoli_Zhurbenko/19889

Ρώσοι καλαθοσφαιριστές
Έλληνες καλαθοσφαιριστές
Καλαθοσφαιριστές ΟΣΦΠ
Καλαθοσφαιριστές Παπάγου
Καλαθοσφαιριστές Αμαρουσίου
Καλαθοσφαιριστές Νήαρ Ηστ
Καλαθοσφαιριστές Πανελληνίου
Καλαθοσφαιριστές Σπόρτιγκ
Καλαθοσφαιριστές Ηλυσιακού
Καλαθοσφαιριστές ρωσικών συλλόγων
Ξένοι καλαθοσφαιριστές στην Ελλάδα
Πολιτογραφημένοι πολίτες της Ελλάδας
Αλέξανδρος Ανθής

Ο Αλέξανδρος Άνθης (γεννημένος στις 5 Μαρτίου 1981) είναι Έλληνας πρώην διεθνής καλαθοσφαιριστής. Έχει ύψος 193εκ και αγωνιζόταν τόσο ως σούτινγκ γκαρντ όσο και ως σμολ φόργουορντ.

Καριέρα 
Ο Αλέξανδρος Άνθης υπέγραψε το πρώτο του επαγγελματικό συμβόλαιο το 1997 με τον Ολυμπιακό Πειραιώς, σε ηλικία μόλις 16 ετών. Στην ομάδα του Πειραιά παρέμεινε για ένα χρόνο χωρίς ωστόσο να καταφέρει να κατακτήσει κάποιο τίτλο.

Το καλοκαίρι του 1998 μεταπήδησε στον Παναθηναϊκό, στον οποίο και παρέμεινε για ένα χρόνο.

Το 1999 μετεγγράφη στον Ηλυσιακό, στον οποίο παρέμεινε για ένα χρόνο.

Το 2001, ο Αλέξανδρος Άνθης ταξίδεψε με προορισμό την Αμερική. Αρχικά εισήχθη στο Πανεπιστήμιο του Τέξας στο Ελ Πάσο με πλήρη αθλητική υποτροφία, με τη μπασκετική ομάδα του οποίου αγωνίστηκε στο NCAA Div.I.

Δύο χρόνια αργότερα, εισήχθη στο Πανεπιστήμιο της Σόλτ Λέικ, το "Σόλτ Λέικ Κομιούνιτι Κόλετζ" με πλήρη αθλητική υποτροφία, με τη μπασκετική ομάδα του οποίου αγωνίστηκε στο NJCAA Div. I.

Το 2004, ο Αλέξανδρος Άνθης εισήχθη στο "Μέιβιλ Στέιτ Γιουνιβέρσιτυ" με πλήρη αθλητική υποτροφία , στο οποίο παρέμεινε για περίπου ένα χρόνο, κατακτώντας τους τίτλους του MVP και του καλύτερου αμυντικού της περιφέρειας.

Μετά την ολοκλήρωση των σπουδών του στην Αμερική, ο Άνθης επέστρεψε στην Ελλάδα και αγωνίστηκε σε διάφορες ελληνικές ομάδες και συγκεκριμένα

- στο Αιγάλεω (2006-07 Α2 Εθνική Κατηγορία) σημειώνοντας άνοδο στην Α1 Εθνική Κατηγορία και διάκριση του στην καλύτερη πεντάδα πρωτοεμφανιζόμενων της κατηγορίας.

- στην Α.Λ.Φ. Αλίμου (2007-08),

- στον Α.Σ. Νίκη Λευκάδας (2008-09)

- καθώς και στον Κεραυνό Αιγαίου (2009-10).

Μετά το πέρας της αγωνιστικής περιόδου 2009-10, ο Αλέξανδρος Άνθης αποφάσισε να αποσυρθεί από την ενεργό δράση στα πρωταθλήματα των εθνικών κατηγοριών, αλλά συνέχισε να αγωνίζεται σε πρωταθλήματα τοπικών ενώσεων.

- στον  Ιωνικό Νίκαιας  (2010-2011)

- στην  Ηλιούπολη (2015-2016).

Διεθνείς συμμετοχές 
Από το 1995 μέχρι και το 2000, ο Αλέξανδρος Άνθης ήταν μέλος της Εθνικής Ελλάδος σε επίπεδο παίδων, εφήβων και νέων ανδρών.

Παραπομπές

Πηγές 
 http://basketball.eurobasket.com/player/Alexandros_Anthis/19974
 http://www.eurobasket.com/Greece/basketball-League-A2_2005-2006.asp
http://gosouth.gr/

Εξωτερικοί σύνδεσμοι 
 

Έλληνες καλαθοσφαιριστές
Καλαθοσφαιριστές Εθνικής Ελλάδας Κ16
Καλαθοσφαιριστές Κεραυνού Αιγίου
Καλαθοσφαιριστές ΟΣΦΠ
Σούτινγκ γκαρντ
Σμολ φόργουορντ
Κόρινθος (μυθολογία)

Ο Κόρινθος ήταν ήρωας της ελληνικής μυθολογίας, γιος του Δία επώνυμος της χώρας των Κορινθίων και της πόλεως Κορίνθου. Ο Απολλόδωρος στην βιβλιοθήκη του αναφέρει πως η κόρη του Συλέα με τον Πολυπήμονα η αλλιώς γνωστό με το προσωνύμιο «Προκρούστη» απέκτησε τον Σίνη (Σίνι) τον επονομαζόμενο «Πιτυοκάμπτη».

Άλλοι χαρακτήρες 
Ένας άλλος Κόρινθος ήταν βασιλιάς της Ιταλίας και πατέρας του Ιασίωνα από την γυναίκα του, την Πλειάδα Ηλέκτρα.

Πηγές 
 [...][1.1] ἡ δὲ Κορινθία χώρα μοῖρα οὖσα τῆς Ἀργείας ἀπὸ Κορίνθου τὸ ὄνομα ἔσχηκε. Διὸς δὲ εἶναι Κόρινθον οὐδένα οἶδα εἰπόντα πω σπουδῇ πλὴν Κορινθίων τῶν πολλῶν: [...] Παυσανίου, Κορινθιακά
 [...]105 ἀπορία τελέθει, τέκνοισιν ἅτε μαψυλάκας, “Διὸς Κόρινθος.”Πινδάρου, Νεμεόνικοι
 [...] σαν το μωρόλογο που όλο κι αυτό κοπανά στα παιδόπουλα "ο Κόρινθος, γιος του Διός".Πινδάρου, Νεμεόνικοι σε μετάφραση Ιωάννη Γρυπάρη

Επώνυμοι ήρωες της ελληνικής μυθολογίας
Βασιλείς της Κορίνθου
Μάικλ Χόκινς

Ο Μάικλ Χόκινς (γεννημένος στις 28 Οκτωβρίου 1972) είναι Αμερικανός πρώην διεθνής καλαθοσφαιριστής . Έχει ύψος 1,83 μ. και αγωνιζόταν ως πλέι μέικερ.

Κολλεγιακή καριέρα 
Ο Μάικλ Χόκινς εισηχθη στο Πανεπιστήμιο "Χαβιέρ" το 1991 και αγωνίστηκε στο κολλεγιακό πρωτάθλημα με την μπασκετική ομάδα του Πανεπιστημίου, τους Χαβιέρ Μασκετίρς.

Αποφοίτησε από το Πανεπιστήμιο "Χαβιέρ" το 1995, σε ηλικία 23 ετών.

Επαγγελματική καριέρα 
Ο Μάικλ Χόκινς συμμετείχε στα Ντραφτς του ΝΒΑ το 1995, χωρίς ωστόσο να καταφέρει να διακριθεί.

Το πρώτο του επαγγελματικό συμβόλαιο το υπέγραψε με τη Ρόκφορντ Λάιτινγκ, με την οποία αγωνίστηκε στο CBA για δύο χρόνια.

Την περίοδο 1997-98 αγωνίστηκε αρχικά στους Μπόστον Σέλτικς κι έπειτα στον Ολυμπιακό Πειραιώς. Στην ελληνική ομάδα παρέμεινε για λίγο λιγότερο από ένα χρόνο χωρίς ωστόσο να καταφέρει να κατακτήσει κάποιο τίτλο.

Το 1998 επέστρεψε στην Αμερική και μέχρι το 2001 αγωνίστηκε στο CBA (Ρόκφορντ Λάιτινγκ και Σιου Φολς Σκάι Φορς), αλλά και στο ΝΒΑ (Σακραμέντο Κινγκς, Σάρλοτ Χόρνετς και Κλίβελαντ Καβαλίερς).

Το 2001 πραγματοποίησε ένα σύντομο πέρασμα από την Ισπανία και συγκεκριμένα από τη Μπαρτσελόνα.

Την περίοδο 2001-02 αγωνίστηκε αρχικά στην πολωνική Σλασκ Βρότσλαβ κι έπειτα στην ισπανική Ρεάλ Μαδρίτης.

Από το 2002 μέχρι και το 2006 αγωνίστηκε στο Βέλγιο (Τέλιντους Οστάνδης - 2002/03), στην Αμερική (Σιου Φολς Σκάι Φορς - 2003/04), στην Ισπανία (Λα Πάλμα - 2004/05) και στη Συρία (Αλ-Τζαλαα Αλέππο - 2005/06).

Μετά το πέρας της περιόδου 2005-06, ο Μάικλ Χόκινς αποφάσισε να αποσυρθεί από την ενεργό δράση και να βάλει τέλος στην καριέρα του.

Διεθνείς συμμετοχές 
Ο Μάικλ Χόκινς έχει πραγματοποιήσει αρκετές συμμετοχές με την Εθνική ομάδα των ΗΠΑ.

Έχει συμμετάσχει μεταξύ άλλων στο Παγκόσμιο Πρωτάθλημα Καλαθοσφαίρισης του 1998.

Πηγές 
 http://basketball.asia-basket.com/player/Michael_Hawkins/7441

Αμερικανοί καλαθοσφαιριστές
Καλαθοσφαιριστές Μπόστον Σέλτικς
Καλαθοσφαιριστές ΟΣΦΠ
Καλαθοσφαιριστές Σακραμέντο Κινγκς
Καλαθοσφαιριστές Σάρλοτ Χόρνετς
Καλαθοσφαιριστές Κλίβελαντ Καβαλίερς
Καλαθοσφαιριστές Μπαρτσελόνα
Καλαθοσφαιριστές Ρεάλ Μαδρίτης
Καλαθοσφαιριστές Οστάνδης
Καλαθοσφαιριστές Λα Πάλμα
Καλαθοσφαιριστές αμερικανικών συλλόγων
Καλαθοσφαιριστές πολωνικών συλλόγων
Καλαθοσφαιριστές συριακών συλλόγων
Αρτούρας Καρνισόβας

Ο Αρτούρας Καρνισόβας (λιθουανικά: Artūras Karnišovas, γενν. 27 Απριλίου 1971, Κλάιπεντα, Λιθουανική ΣΣΔ, ΕΣΣΔ) είναι Λιθουανός πρώην επαγγελματίας διεθνής καλαθοσφαιριστής. Διαθέτοντας ύψος 2,04 μέτρων εκατοστών αγωνιζόταν ως σμολ φόργουορντ.

Καριέρα 
Ο Αρτούρας Καρνισόβας υπέγραψε το πρώτο του επαγγελματικό συμβόλαιο το 1987 στη Στατίμπα Βίλνιους. Στην ομάδα της Λιθουανίας παρέμεινε για τρία χρόνια. 

Το 1990 εισήχθη στο Πανεπιστήμιο "Σέτον Χολ". Αγωνίστηκε στο Κολλεγιακό Πρωτάθλημα με την μπασκετική ομάδα του Πανεπιστημίου, τους Σέτον Χολ Πάιρατς.

Αποφοίτησε από το Πανεπιστήμιο "Σέτον Χολ" το 1994, σε ηλικία 23 ετών.

Το 1994 ταξίδεψε στη Γαλλία για λογαριασμό της Σολέ Μπασκέτ, στην οποία παρέμεινε για ένα χρόνο.

Τη διετία 1995-97 αγωνίστηκε στην ισπανική Μπαρτσελόνα, με την οποία κατέκτησε δύο Πρωταθλήματα Ισπανίας.

Το καλοκαίρι του 1997 μετεγγράφη στον Ολυμπιακό Πειραιώς, στον οποίο παρέμεινε για ένα χρόνο δίχως ωστόσο να καταφέρει να κατακτήσει κάποιο τίτλο. Είχε την τύχη να αγωνιστεί στον τελικό του ΝΒΑ-FIBA Τουρνουά OPEN με αντίπαλο τους Σικάγο Μπουλς του Μάικλ Τζόρνταν.

Τη διετία 1998-00 αγωνίστηκε στην ιταλική Φορτιτούντο Μπολόνια, ενώ το 2000 επέστρεψε στην Ισπανία και τη Μπαρτσελόνα. Στη δεύτερη θητεία του στη Μπαρτσελόνα κατέκτησε ένα Πρωτάθλημα Ισπανίας (2001) και ένα Κύπελλο Ισπανίας (2001).

Μετά το πέρας της αγωνιστικής περιόδου 2001-02, ο Αρτούρας Καρνισόβας αποφάσισε να αποσυρθεί από την ενεργό δράση και να βάλει τέλος στην καριέρα του.

Διεθνείς συμμετοχές 
Ο Αρτούρας Καρνισόβας έχει πραγματοποιήσει αρκετές συμμετοχές με την Εθνική ομάδα μπάσκετ της Λιθουανίας.

Συγκεκριμένα, έχει αγωνιστεί με την Εθνική ομάδα της χώρας του στους Ολυμπιακούς Αγώνες του 1992 και του 1996, στο Ευρωμπάσκετ του 1995 και στο Παγκόσμιο Πρωτάθλημα Καλαθοσφαίρισης του 1998.

Πηγές 
 «NBA: Ο Καρνισόβας αναλαμβάνει ρόλο στους Νάγκετς» , άρθρο στον ιστότοπο SportAndBusiness.gr, 17 Ιουλίου 2013.

Λιθουανοί καλαθοσφαιριστές
Καλαθοσφαιριστές της εθνικής Λιθουανίας
Καλαθοσφαιριστές Εθνικής Λιθουανίας U16
Καλαθοσφαιριστές Στατίμπα Βίλνιους
Καλαθοσφαιριστές Σολέ Μπασκέτ
Καλαθοσφαιριστές Μπαρτσελόνα
Καλαθοσφαιριστές ΟΣΦΠ
Καλαθοσφαιριστές Φορτιτούντο Μπολόνια
Σμολ φόργουορντ
Καλαθοσφαιριστές Ευρωμπάσκετ 1995
Καλαθοσφαιριστές Ευρωμπάσκετ 1997
Καλαθοσφαιριστές Ευρωμπάσκετ 1999
Καλαθοσφαιριστές Παγκοσμίου Πρωταθλήματος 1998
Λιθουανοί Ολυμπιονίκες
Ολυμπιονίκες της καλαθοσφαίρισης
Ξένοι καλαθοσφαιριστές στην Ελλάδα
Γουίλι Άντερσον

Ο Γουίλι Λόιντ Άντερσον Τζούνιορ, ή απλώς Γουίλι Άντερσον (γεννημένος στις 8 Ιανουαρίου 1967) είναι Αμερικανός πρώην διεθνής καλαθοσφαιριστής. Έχει ύψος 2,01 μ. και αγωνιζόταν ως σμολ φόργουορντ.

Κολλεγιακή καριέρα 
Ο Γουίλι Άντερσον εισήχθη στο Πανεπιστήμιο της Τζόρτζια το 1984 και συμμετείχε στο Κολλεγιακό Πρωτάθλημα με την μπασκετική ομάδα του Πανεπιστημίου, τους Τζόρτζια Μπουλντόγκς.

Αποφοίτησε από το Πανεπιστήμιο της Τζόρτζια το 1988, σε ηλικία 21 ετών.

Επαγγελματική καριέρα 
Ο Γουίλι Άντερσον συμμετείχε στα Ντραφτς του ΝΒΑ το 1988 και εξασφάλισε συμβόλαιο συνεργασίας με τους Σαν Αντόνιο Σπερς. Στην ομάδα του Σαν Αντόνιο αγωνίστηκε για επτά χρόνια.

Τη διετία 1995-1997 αγωνίστηκε στο ΝΒΑ με τους Τορόντο Ράπτορς, τους Νιου Γιορκ Νικς και τους Μαϊάμι Χιτ.

Κατά τη διάρκεια της περιόδου 1996-97 πέρασε από τον Ολυμπιακό Πειραιώς.

Την περίοδο 1997-98 αγωνίστηκε με τη φανέλα της ΑΕΚ, με την οποία έφτασε στον τελικό της Ευρωλίγκα του 1998.

Το 1998 μετεγγράφη στην Μακάμπι Τελ Αβίβ, ομάδα του Ισραήλ.

Ο Γουίλι Άντερσον αποχώρησε από την ομάδα του Ισραήλ λίγο καιρό μετά την υπογραφή του συμβολαίου του και αποφάσισε να αποσυρθεί από την ενεργό δράση.

Διεθνείς συμμετοχές 
Ο Γουίλι Άντερσον έχει πραγματοποιήσει αρκετές συμμετοχές με την Εθνική ομάδα καλαθοσφαίρισης των ΗΠΑ.

Μεταξύ άλλων, έχει συμμετάσχει με την Εθνική ομάδα των ΗΠΑ στους Ολυμπιακούς Αγώνες του 1988.

Πηγές 
 http://basketball.eurobasket.com/player/Willie_Anderson/4527

Αμερικανοί καλαθοσφαιριστές
Καλαθοσφαιριστές Σαν Αντόνιο Σπερς
Καλαθοσφαιριστές Τορόντο Ράπτορς
Καλαθοσφαιριστές Νιου Γιορκ Νικς
Καλαθοσφαιριστές ΟΣΦΠ
Καλαθοσφαιριστές Μαϊάμι Χιτ
Καλαθοσφαιριστές ΑΕΚ
Καλαθοσφαιριστές Μακάμπι Τελ Αβίβ
Δαφνούλα Αχαΐας

Η Δαφνούλα είναι χωριό του Δήμου Ερυμάνθου της Αχαΐας και της πρώην επαρχίας Πατρών. Βρίσκεται πάνω στην Εθνικό οδό Πατρών - Τριπόλεως (111), σε υψόμετρο 160 μέτρα από την επιφάνεια της θάλασσας. Τα γειτονικά χωριά με τη Δαφνούλα είναι ο Πρέβεδος, το Άνω και Κάτω Σταροχώρι, το Αστέρι και οι Φαρές.

Ιστορία 
Το χωριό δημιουργήθηκε από κατοίκους του όμορου χωριού Σταροχώρι και αρχικά λεγόταν Καρμοκολαίικα (ή και Καρμοκολέικα). Με το ΦΕΚ 287Α της 10/10/1955 πήρε την ονομασία Δαφνούλα.

Το 1897 προσαρτήθηκε στον τότε Δήμο Φαρών μέχρι το 1912 που, με την διάλυση των δήμων, προσαρτήθηκε στην τότε Kοινότητα Λαλικώστα (Φαρών). Το 1916 προσαρτήθηκε στην τότε Κοινότητα Λαλουσίου (Σταροχωρίου). Το 1997, με το Σχέδιο Καποδίστριας και την επαναφορά των δήμων, εντάχτηκε στο νέο δήμο Φαρρών μέχρι το 2010 που, με το Πρόγραμμα Καλλικράτης, προσαρτήθηκε στο Δήμου Ερυμάνθου.

Δημογραφική εξέλιξη 
Η δημογραφική εξέλιξη του οικισμού στον 21ο αιώνα είναι η εξής:

Παραπομπές και υποσημειώσεις

Πηγές 
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Βιβλιογραφία 
 Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.
 Κώστας Ν. Τριανταφύλλου, Ιστορικόν Λεξικόν των Πατρών, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Δαφνούλα.

Εξωτερικοί σύνδεσμοι 
 Ε.Ε.Τ.Α.Α. - Διοικητικές μεταβολές Δαφνούλας Αχαΐας. eetaa.gr. Ανακτήθηκε: 12/11/2017.
 Ε.Ε.Τ.Α.Α. - Διοικητικές μεταβολές Κοινότητας Σταροχωρίου Αχαΐας. eetaa.gr. Ανακτήθηκε: 12/11/2017.
 Πανδέκτης: Μετονομασίες των Οικισμών της Ελλάδας - Καρμοκολαίικα-Δαφνούλα. pandektis.ekt.gr. Ανακτήθηκε: 26/11/2013.
 Δαφνούλα. moriasnow.gr. Ανακτήθηκε: 26/11/2013.

Χωριά του νομού Αχαΐας
Δήμος Φαρρών
Δήμος Ερυμάνθου
Αντώνης Σταμάτης

Ο Αντώνης Σταμάτης (γεννήθηκε 5 Ιανουαρίου του 1965) είναι Έλληνας πρώην διεθνής καλαθοσφαιριστής.

Καριέρα 
Ο Αντώνης Σταμάτης έχει αγωνιστεί στα Ελληνικά Πρωταθλήματα καλαθοσφαίρισης με τον Αθλητικό Σύλλογο Τυφώνα, τον Πανελλήνιο Γυμναστικό Σύλλογο, τον Ολυμπιακό Πειραιώς και τον Αθλητικό Όμιλο Αμπελοκήπων.

Με τον Ολυμπιακό αγωνίστηκε από το 1991 μέχρι και το 1995. Με την ομάδα του Πειραιά κατάφερε να κατακτήσει τρία Πρωταθλήματα Ελλάδας (1993, 1994, 1995) και ένα Κύπελλο Ελλάδας (1994).

Ο Αντώνης Σταμάτης έχει φτάσει με τον Ολυμπιακό Πειραιώς δύο συνεχόμενες φορές μέχρι τον τελικό της Ευρωλίγκα (1994, 1995), χωρίς ωστόσο να καταφέρει να κατακτήσει το βαρύτιμο τρόπαιο.

Κατά τη διάρκεια της περιόδου 1998-99, ο Αντώνης Σταμάτης αποφάσισε να αποσυρθεί από την ενεργό δράση και να βάλει τέλος στην καριέρα του.

Διεθνείς συμμετοχές 
Ο Αντώνης Σταμάτης έχει πραγματοποιήσει αρκετές συμμετοχές με την ελληνική Εθνική ομάδα μπάσκετ.

Συγκεκριμένα, έχει πραγματοποιήσει 10 συμμετοχές με την Εθνική ομάδα μπάσκετ των παίδων, 28 με την Εθνική Εφήβων και 5 με την εθνική ανδρών.

Τίτλοι 
3 Πρωταθλήματα Ελλάδος: 1993, 1994, 1995

1 Κύπελλο Ελλάδος: 1994

Πηγές 
 https://web.archive.org/web/20160304195325/http://www.hyper.gr/makthes/960219/60219c17.html
 https://web.archive.org/web/20130926024945/http://basketblog.gr/index.php?option=com_content&view=article&id=126722:qq-&catid=230:paniwnios&Itemid=229

Εξωτερικοί σύνδεσμοι 
 

Έλληνες καλαθοσφαιριστές
Καλαθοσφαιριστές Εθνικής Ελλάδας
Καλαθοσφαιριστές ΟΣΦΠ
Καλαθοσφαιριστές Πανελληνίου
Καλαθοσφαιριστές Αμπελοκήπων
Τοντ Μίτσελ

Ο Έρνεστ Τοντ Μίτσελ (γεννημένος στις 26 Ιουλίου 1966) είναι Αμερικανός παλαίμαχος καλαθοσφαιριστής. Έχει ύψος 2,00 μ. και αγωνιζόταν τόσο ως πάουερ φόργουορντ όσο και ως σμολ φόργουορντ.

Κολλεγιακή καριέρα 
Ο Τοντ Μίτσελ εισήχθη το 1984 στο Πανεπιστήμιο Περντού της Ιντιάνα, με τη μπασκετική ομάδα του οποίου αγωνίστηκε στο Κολλεγιακό Πρωτάθλημα.

Αποφοίτησε από το Πανεπιστήμιο της Ιντιάνα το 1988, σε ηλικία 22 ετών.

Επαγγελματική καριέρα 
Ο Τοντ Μίτσελ συμμετείχε στα Ντραφτς του ΝΒΑ το 1988 και επιλέχθηκε από τους Ντένβερ Νάγκετς, με τους οποίους ωστόσο δεν πραγματοποίησε καμία συμμετοχή.

Η πρώτη ομάδα του ΝΒΑ με την οποία αγωνίστηκε ήταν οι Μαϊάμι Χιτ, στους οποίους υπέγραψε το 1998. 

Κατά τη διάρκεια της σεζόν 1988-89 πραμγατοποίησε ένα σύντομο πέρασμα και από τους Σαν Αντόνιο Σπερς.

Το καλοκαίρι του 1989 ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για ένα χρόνο, χωρίς ωστόσο να καταφέρει να κατακτήσει κάποιο τίτλο.

Την τριετία 1990-93 αγωνίστηκε με τη γαλλική Σολέ Μπασκέτ, τις ιταλικές Παλακανέστρο Φιρένζε και Παλακανέστρο Μαρσάλα, καθώς και τις αμερικανικές Πίτσμπουργκ Πιράνχας και Ρόκφορντ Λάιτινγκ.

Το 1993 επέστρεψε στην Ελλάδα και αγωνίστηκε στον Α.Σ. Παπάγου.

Τη διετία 1995-1997, ο Τοντ Μίτσελ πέρασε από αρκετές ομάδες και συγκεκριμένα από την ισπανική Μπαλκονέστο Σαλαμάνκα, την αμερικάνικη  Σιου Φολς Σκάι Φορς, τη γαλλική Μονπελιέ Παιλάντ και τη Μπνέι Χερζίλια, ομάδα του Ισραήλ.

Την αμέσως επόμενη διετία αγωνίστηκε στην ιταλική Πιστόια Μπασκέτ, στο Στρασβούργο, ομάδα της Γαλλίας και τέλος στους Λουγκάνο Τάιγκερς, ομάδα της Ελβετίας.

Μετά το πέρας της αγωνιστικής περιόδου 1998-99, ο Τοντ Μίτσελ αποφάσισε να αποσυρθεί από την ενεργό δράση και να βάλει τέλος στην καριέρα του ως επαγγελματίας καλαθοσφαιριστής.

Πηγές 
 http://195.56.77.208/player/?id=MIT-TOD

Εξωτερικοί σύνδεσμοι 
 «Μετά τα ματς πήγαινα με τον Τζόουνς στη Μύκονο», αφιέρωμα και συνέντευξη στον ιστότοπο SentraGoal.gr, 7 Απριλίου 2014.

Αμερικανοί καλαθοσφαιριστές
Καλαθοσφαιριστές Μαϊάμι Χιτ
Καλαθοσφαιριστές Σαν Αντόνιο Σπερς
Καλαθοσφαιριστές ΟΣΦΠ
Καλαθοσφαιριστές Σολέ Μπασκέτ
Καλαθοσφαιριστές Παπάγου
Καλαθοσφαιριστές Σαλαμάνκα
Καλαθοσφαιριστές Μονπελιέ Πεϊγιάντ
Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ
Καλαθοσφαιριστές αμερικανικών συλλόγων
Καλαθοσφαιριστές ιταλικών συλλόγων
Καλαθοσφαιριστές ισραηλινών συλλόγων
Καλαθοσφαιριστές ελβετικών συλλόγων
Βενσάν Ντυλύκ

Ο Βενσάν Ντυλύκ είναι Γάλλος αθλητικογράφος γεννημένος στις 6 Σεπτεμβρίου 1962. Ειδικεύεται στον χώρο του ποδοσφαίρου.

Είναι υπεύθυνος του ποδοσφαιρικού ένθετου της L'Équipe, ενώ, ταυτόχρονα, εμφανίζεται αρκετά συχνά σε εκπομπές λόγου με θέμα το ποδόσφαιρο, όπως το 100 % Foot στο M6, το On refait le match στο RTL ή το L'Équipe du Soir στο L'Équipe TV το βράδυ της Δευτέρας. Ο Ντυλύκ ξεκίνησε την καριέρα του από την εφημερίδα Progrès της Λυών, αρχικά ως υπεύθυνος αθλητικών θεμάτων στα γραφεία της εφημερίδας στο Μπουρ-αν-Μπρες και στη συνέχεια στην Λυών.

Έχει, ακόμη, γράψει βιβλία επί αυτού του θέματος, όπως το La grande histoire de l'OL, το οποίο κυκλοφόρησε το Νοέμβριο του 2007. Πιο πρόσφατο έργο του είναι το L'affaire Jacquet.

Βιβλιογραφία
Le livre noir des Bleus
La grande histoire de l'OL  
Les 50 Glorieuses de la Coupe du Monde 
Capitaine des Bleus 
Les Stars du Mondial 2002
Les Rois de l'Euro 
L'affaire Jacquet 
Petit dictionnaire énervé du foot, Collection Petit dictionnaire énervé, editions Opportun

Γάλλοι αθλητικογράφοι ποδοσφαίρου
Αλφειούσα Ηλείας

Η Αλφειούσα είναι χωρίο και έδρα της ομώνυμης Τοπικής Κοινότητας του Νομού Ηλείας και βρίσκεται 10,36 χλμ. νοτιοανατολικά της πόλης του Πύργου σε υψόμετρο 31 μέτρων. Διοικητικά ανήκει στην Δημοτική Ενότητα Βώλακος του Δήμου Πύργου και έχει 1.037 μόνιμους κατοίκους σύμφωνα με την απογραφή του 2011.

Γενικά στοιχεία 

Η Αλφειούσα βρίσκεται στην νότια όχθη του ποταμού Αλφειού, 2 χλμ νότια από την Σαλμώνη, 4 χλμ βορειοανατολικά από το Επιτάλιο, 8 χλμ. δυτικά από την Αρχαία Ολυμπία και 9 χλμ νοτιοανατολικά από τον Πύργο.

Οι κάτοικοι, κατ' εξοχήν αγρότες, καλλιεργούν οπωροκηπευτικά, ελιές και σταφίδα.

Ιστορικά στοιχεία - Διοικητικές μεταβολές 
Το χωριό έως το 1927 λεγόταν "Βολάντζα" ή "Βωλάντζα" όπου και μετονομάστηκε σε Αλφειούσα από τον Αλφειό ποταμό. Είναι το μοναδικό χωριό που φέρει ονομασία από τον Αλφειό ποταμό,σε όλη τη διαδρομή από τις πηγές μέχρι τις εκβολές του.

Το 1835 αποτέλεσε διαμέρισμα του Δήμου Βώλακος με έδρα την Αγουλινίτσα έως το 1912 που αποτέλεσε ανεξάρτητη κοινότητα. Το 1997 με την κατάργηση των κοινοτήτων του "Σχεδίου Καποδίστριας" μαζί με το Επιτάλιο, το Αγρίδι και το Ανεμοχώρι συναποτέλεσαν τον "Καποδιστριακό" Δήμο Βώλακος με έδρα το Επιτάλιο έως το 2011 που ενώθηκε με τον Δήμο Πύργου.

Δημογραφικά στοιχεία
Η εξέλιξη του μόνιμου πληθυσμού της έδρας της Τοπικής Κοινότητας τον 21ο αιώνα είναι η εξής:

Η εξέλιξη του πληθυσμού τον 20ο αιώνα είχε ως εξής:

Παραπομπές

Πηγές 
Ολυμπιακά Χρονικά, τόμος Γ΄, συλλογικό έργο, Έκδοσις συλλόγου Ολυμπίων, Αθήναι 1972, σελ. 26.

Εξωτερικοί σύνδεσμοι 
https://www.eetaa.gr/metaboles/oikmet_details.php?id=11863 Διοικητικές Μεταβολές Αλφειούσης Ηλείας

Χωριά του νομού Ηλείας
Δήμος Βώλακος
Δήμος Πύργου
Έντριαν Ντέιβις

Ο Έντριαν Ντέιβις (Adrian Derek Davis) είναι Βρετανός οικονομολόγος και δημόσιος υπάλληλος, που υπηρέτησε ως Κυβερνήτης του Μοντσεράτ από το 2011 ως το 2015.

Βιογραφία 
Γεννήθηκε στο Λονδίνο. Από το 1989 εργάζεται στο Τμήμα Διεθνούς Ανάπτυξης, πρώην Διοίκηση για την Υπερπόντια Ανάπτυξη.

Τον Μάρτιο του 2010 διορίστηκε Κυβερνήτης του Μοντσεράτ, διαδεχόμενος στο αξίωμα τον Πίτερ Άντριου Γουότεργουορθ, ο οποίος αποχώρησε από το διπλωματικό σώμα. Ο Ντέιβις ορκίστηκε κυβερνήτης στις 8 Απριλίου 2011. Είναι παντρεμένος με τη Σουτζιού Ντέιβις.

Παραπομπές

Ντειβις
ΤΟΣ Κόμπλεντς

Η ΤΟΣ Κόμπλεντς (γερμανικά TuS Koblenz, πλήρες όνομα Turn- und Spielvereinigung Koblenz 1911 e. V.) είναι γερμανική ποδοσφαιρική ομάδα που εδρεύει στην πόλη Κόμπλεντς της Ρηνανίας-Παλατινάτου. Ιδρύθηκε το 1934 με την επωνυμία TuS Neuendorf ως διάδοχος σύλλογος του FV 1911 Neuendorf, που είχε ιδρυθεί την 1η Αυγούστου 1911 (εξ ου το έτος 1911 στην επωνυμία του σημερινού συλλόγου). Το τωρινό της όνομα η ομάδα το απέκτησε κατόπιν μετονομασίας το 1982. Έδρα της ομάδας είναι το "Στάντιον Όμπερβερτ" (Stadion Oberwerth), χωρητικότητας 15000 θεατών.
Την περίοδο 2017-18 συμμετείχε στην 4η κατηγορία, στην "Ρεγκιονάλλιγκα Σιντβέστ" (Regionalliga Südwest), τερματίζοντας στην 15η θέση, με αποτέλεσμα να υποβιβαστεί στην 5η κατηγορία "Όμπερλιγκα Ρηνανίας Παλατινάτου και Ζάαρλαντ" (Oberliga Rheinland-Pfalz/Saar).

Εξωτερικοί σύνδεσμοι
 Official website 
 The Abseits Guide to German Soccer
 TuS Koblenz at Weltfussball.de
 Das deutsche Fußball-Archiv historical German domestic league tables 

ΤΟΣ Κόμπλεντς
Ιδρύσεις ποδοσφαιρικών ομάδων το 1911
Σερζ Γκακπέ

Ο Σερζ Γκακπέ (γεννημένος στις 7 Μαΐου 1987) είναι, γεννημένος στην Γαλλία, Τογκολέζος διεθνής ποδοσφαιριστής ο οποίος αγωνίζεται ως μέσος για λογαριασμό του Απόλλων Λεμεσού

Αγωνιστική Καριέρα
Με καταγωγή από το Τόγκο, ο Γκακπέ ξεκίνησε την καριέρα του αγωνιζόμενος από την τοπική ΟΜΣ Ποντώ-Κομπώ, με την οποία η Μονακό συνεργάζεται σε επίπεδο ακαδημιών. Στη διάρκεια της παρουσίας του στο Ποντώ-Κομπώ, λάμβανε αρκετά συχνά μέρος σε προπονήσεις που διεξάγονταν στην Ακαδημία της Κλαιρφοντέν. Αφού προτάθηκε στην ομάδα της Λιγκ 1, τόσο από διοικητικά στελέχη της Ποντώ-Κομπώ όσο και της Κλαιρφοντέν, συμφώνησε να μετακομίσει στην ομάδα του Πριγκιπάτου το 2001.

Παρά το γεγονός ότι δεν διέθετε επαγγελματικό συμβόλαιο στο όνομά του, εντάχθηκε στην πρώτη ομάδα του συλλόγου έπειτα από την χειμερινή διακοπή της σεζόν 2005–06, πραγματοποιώντας το ντεμπούτο του σε μια ισοπαλία με σκορ 1–1 απέναντι στην ΡΚ Λανς στις 22 Ιανουαρίου 2006. Όχι μονάχα ξεκίνησε ως βασικός στη συγκεκριμένη αναμέτρηση, αλλά πέτυχε, επίσης, το πρώτο του επαγγελματικό τέρμα, πετυχαίνοντάς το μόλις στο 7ο λεπτό της αναμέτρησης. Στη συνέχεια, αγωνίστηκε σε άλλες 13 αναμετρήσεις, προσθέτοντας, παράλληλα, άλλο ένα τέρμα στο ενεργητικό του.

Ο Σερζ υπέγραψε το πρώτο του επαγγελματικό συμβόλαιο με τον σύλλογο στις 4 Ιανουαρίου 2007, το οποίο ήταν χρονικής διάρκειας τριών ετών. Στην πορεία, ανανέωσε για ένα επιπλέον χρόνο την συνεργασία του με τους Μονεγάσκους, παραμένοντας στον σύλλογο ως το 2011. Στη διάρκεια των τριών επόμενων σεζόν, ο χρόνος συμμετοχής του αυξήθηκε σημαντικά με 76 συμμετοχές και 11 τέρματα, συνολικά, στο ενεργητικό του. Οι εμφανίσεις του κατάφεραν να τραβήξουν το ενδιαφέρον αριθμού ευρωπαϊκών συλλόγων όπως οι αγγλικές Σέφιλντ Γουένσντεϊ, Τσέλσι και Τότεναμ Χότσπερ, καθώς και η καταλανική Μπαρτσελόνα. Υπέγραψε στην ομάδα της γαλλικής Λιγκ 2, ΦΚ Ναντ] στις 28 Ιανουαρίου 2011. Στα τέλη Ιανουαρίου του 2012, έγινε γνωστό ότι ο Γκακπέ θα αγωνιζόταν στην βελγική Σταντάρ Λιέγης ως δανεικός για διάστημα μίας σεζόν.

Διεθνής Καριέρα
Αν και ο Γκακπέ έχει γεννηθεί στην Γαλλία, επέλεξε να εκπροσωπήσει το Τόγκο, όπου και κλήθηκε για πρώτη φορά για την αναμέτρηση για τα Προκριματικά του Παγκοσμίου Κυπέλλου του 2010 απέναντι στο Μαρόκο στις 6 Σεπτεμβρίου 2009.

Παραπομπές

Εξωτερικοί Σύνδεσμοι

Ποδοσφαιριστές Εθνικής Γαλλίας Κ16
Ποδοσφαιριστές Εθνικής Γαλλίας Κ17
Ποδοσφαιριστές Εθνικής Γαλλίας Κ18
Ποδοσφαιριστές Εθνικής Γαλλίας Κ19
Ποδοσφαιριστές Εθνικής Γαλλίας Κ21
Τογκολέζοι ποδοσφαιριστές
Γάλλοι ποδοσφαιριστές
Ποδοσφαιριστές ΑΣ Μονακό
Ποδοσφαιριστές Λιγκ 2
Ποδοσφαιριστές Τουρ ΦΚ
Ποδοσφαιριστές Σταντάρ Λιέγης
Επιθετικοί ποδοσφαιριστές
Ποδοσφαιριστές Εθνικής Τόγκο
ΣΣΦ Ουλμ 1846 Φούσμπαλ

Η ΣΣΦ Ουλμ 1846 Φούσμπαλ είναι γερμανική ποδοσφαιρική ομάδα από το Ουλμ, Βάδη-Βυρτεμβέργη. Η σύγχρονη ομάδα ιδρύθηκε στις 9 Μαρτίου 2009 όταν το ποδοσφαιρικό τμήμα διαχωρίστηκε από τον αθλητικό σύλλογο ΣΣΦ Ουλμ 1846. Έδρα της ομάδας είναι το Donaustadion, χωρητικότητας 19500 θεατών. Συμμετέχει στη Regionalliga Südwest. Το 1980 συμμετείχε στη 2η Μπούντεσλιγκα, όπου συμμετείχε συνολικά 6 σεζόν τα επόμενα 10 χρόνια. Την περίοδο 1998-99 επέστρεψε στην κατηγορία, τερμάτησε στην 3η θέση και την περίοδο 1999-2000 συμμετείχε στη Μπουντεσλίγκα, τη μοναδική της συμμετοχή στην ανώτατη κατηγορία.

Εξωτερικοί σύνδεσμοι

 Official club website
 SSV Ulm 1846 at Weltfussball.de
 Das deutsche Fußball-Archiv historical German domestic league tables 

Ποδοσφαιρικές ομάδες Γερμανίας
Ιδρύσεις αθλητικών συλλόγων το 2009
Μόντενα

Η Μόντενα (ιταλικά: Modena ή Mòdna, λατινικά: Mutina), αναφερόμενη και υπό την εξελληνισμένη εκδοχή της ως Μοδένα, είναι πόλη της Βορειοδυτικής Ιταλίας, πρωτεύουσα της ομώνυμης επαρχίας, τμήματος της ευρύτερης περιφέρειας της Εμίλια-Ρομάνια. Έχει 186.188 κατοίκους.

Είναι αρχαία πόλη και έδρα αρχιεπισκοπής. Στην σημερινή εποχή είναι ιδιαιτέρως γνωστή γιατί στην ευρύτερη περιοχή έχουν την έδρα τους και τις μονάδες παραγωγής τους πολλοί περίφημοι κατασκευαστές αυτοκινήτων, όπως οι Ferrari, De Tomaso, Pagani και Maserati. Η έδρα της Lamborghini βρίσκεται σχετικά κοντά, στην Σαντ'Αγκάτα Μπολονιέζε, στην επαρχία της Μπολόνια. Ένα μοντέλο της Ferrari, η 360 Modena, πήρε το όνομα του από την πόλη.

Στην πόλη βρίσκεται το Πανεπιστήμιο της Μόντενα, το οποίο ιδρύθηκε το 1175 και είναι ένα από τα παλαιότερα στον κόσμο, ενώ στην Biblioteca Estense υπάρχει σημαντική συλλογή παλαιών βιβλίων και χειρογράφων. Επίσης στην πόλη βρίσκεται και η Στρατιωτική Ακαδημία της Μόντενα (ιταλικά: Accademia Militare di Modena) που στεγάζεται στο ιστορικό κτήριο του Δουκικού Παλατιού (Palazzo Ducale).

Ο καθεδρικός ναός της πόλης, κτισμένος τον 12ο αιώνα, μαζί με την Πιάτσα Γκράντε και τον Τόρε Τσιβίκα, έχουν χαρακτηριστεί μνημείο παγκόσμιας κληρονομιάς της UNESCO από το 1997. Ο καθεδρικός μαζί με το καμπαναριό του, γνωστό ως Γκιλαρντίνα, είναι δείγματα του ρωμανικού ρυθμού. Άλλα κτίρια στην Πιάτσα Γκράντε περιλαμβάνουν το δημαρχείο και τα κτίρια της αρχιεπισκοπής. Ο ναός είναι αφιερωμένος στον Σαν Τζεμινιάνο.

Αξιομνημόνευτες προσωπικότητες 
Ανάμεσα στις σημαντικές προσωπικότητες που γεννήθηκαν στην Μόντενα συγκαταλέγονται:

 Η Μαρία της Μόντενα, δεύτερη σύζυγος του Ιακώβου Β΄ της Αγγλίας
 Ο τενόρος Λουτσιάνο Παβαρόττι 
 Η σοπράνο Mirella Freni
 Ο Έντσο Φερράρι, οδηγός αγώνων και ιδρυτής της ομώνυμης εταιρείας.

Παραπομπές

Εξωτερικοί σύνδεσμοι 

Modena Tourist Information Office 
 Περιγραφή του καθεδρικού ναού της πόλης 
 

Πόλεις της Εμίλια-Ρομάνια
Κουανγκτσόου Έβεργκραντ

Η Κουανγκτσόου Έβεργκραντ (απλοποιημένα κινεζικά: 广州恒大淘宝, παραδοσιακά κινεζικά: 廣州恆大淘寶, πινγίν: Guǎngzhōu Héngdà Táobǎo, γιουτπίνγκ: Gwong2 Zau1 Hang4 Daai6 Tou4 Bou2) είναι κινεζική επαγγελματική ομάδα ποδοσφαίρου με έδρα το γήπεδο Τιάν-Χε, χωρητικότητας 58.500 θεατών, στο Κουανγκτσόου (Καντόνα) του Κουανγκτόνγκ. Ιδρύθηκε το 1954. Σήμερα συμμετέχει στην Κινεζική Σούπερ Λιγκ.

Εξαιτίας ενός σκανδάλου στημένων αγώνων, το 2010 η Κουανγκτσόου υποβιβάστηκε στη δεύτερη κατηγορία, αλλά αγοράστηκε από την εταιρεία Evergrande Real Estate Group, με αποτέλεσμα την αγωνιστική άνοδο της ομάδας, κατακτώντας το πρωτάθλημα της δεύτερης κατηγορίας και στη συνέχεια πέντε συνεχόμενα πρωταθλήματα Κίνας (2011, 2012, 2013, 2014, 2015).

Τίτλοι

Εγχώριοι

Πρωταθλήματα 
 Κινεζική Σούπερ Λιγκ
Πρωταθλήτρια (8): 2011, 2012, 2013, 2014, 2015, 2016, 2017, 2019

 Πρώτη κατηγορία ποδοσφαίρου Κίνας
Πρωταθλήτρια (5): 1956, 1958, 1981, 2007, 2010

Κύπελλα 
 Κινεζικό Κύπελλο
Κυπελλούχος (1): 2012

 Κινεζικό Σούπερ Καπ
Νικήτρια (1): 2012

Διεθνείς 
 ΑΦΚ Τσάμπιονς Λιγκ
Πρωταθλήτρια (2): 2013, 2015

Λογότυπο 
Το λογότυπο του συλλόγου έχει εξελιχθεί με το πέρασμα του χρόνου. Το 2014 έγινε η τελευταία τροποποίησή του.

Παραπομπές

Εξωτερικοί σύνδεσμοι 
 

Ιδρύσεις ποδοσφαιρικών ομάδων το 1954
Ποδοσφαιρικές ομάδες Κίνας